รมช.เกษตรฯ ดูปัญหาสารพิษตกค้างในเลือด นักเรียนที่เวียงแก่น
(ภาพ : น.ส.มนัญญา ไทยเศรษฐ์ รมช.เกษตรและสหกรณ์ ตรวจเยี่ยมโรงเรียนปอวิทยา อ.เวียงแก่น จ.เชียงราย เพื่อรับทราบปัญหาสารพิษตกค้างในเลือดนักเรียน),เป็นเรื่องที่น่าตกใจกับผลการตรวจเลือดของเด็กนักเรียนโรงเรียนปอวิทยา อ.เวียงแก่น จ.เชียงราย จำนวน 211 คน พบว่ามีสารพิษตกค้างในเลือดนักเรียนกลุ่มตัวอย่างมากถึง 97% นำไปสู่คำถามว่าปัญหาดังกล่าวเกิดจากอะไร และจะแก้ปัญหาดังกล่าวได้อย่างไร,จากข้อมูลพบว่าปัญหาส่วนหนึ่งเกิดจาก ,สารเคมี, การเกษตรที่ปนเปื้อนมากับอาหาร ทำให้หลายหน่วยงานในพื้นที่เริ่มตื่นตัวผุดโครงการ ,เด็กดอยกินดี, ส่งเสริมให้ปลูกและกินผักสวนครัวอินทรีย์,ทางโรงเรียนปอวิทยาเป็นเจ้าภาพจัดเวทีเสวนาในหัวข้อ, ปัญหาพบสารพิษตกค้างในเลือดคนเวียงแก่น, โดยมี, นายเอกราช ลือชา, ผอ.โรงเรียนปอวิทยา ให้การต้อนรับผู้ร่วมฟังการเสวนา ภายในงานยังมีบริการเจาะเลือดเพื่อตรวจสอบสารพิษเบื้องต้นด้วย,เวทีเสวนามีความเห็นตรงกันว่าปัญหาสารพิษปนเปื้อนในเลือดเกิดจากอาหารที่มีสารเคมีตกค้าง และวางแนวทางแก้ไขเบื้องต้น โดยประสานเกษตรกรที่ปลูกผักอินทรีย์เป็นผู้จัดส่งผักจำหน่ายให้กับโรงเรียนต่างๆในพื้นที่นำไปประกอบอาหารกลางวันให้กับนักเรียน,นายเอกราช ลือชา, ผอ.โรงเรียนปอวิทยา เผยว่า ก่อนหน้านี้สาธารณสุขอำเภอเวียงแก่นได้ตรวจเลือดนักเรียนระดับชั้น ป.4-ม.3 จำนวน 211 คน พบว่ามีเด็กนักเรียน 97% มีสารปนเปื้อนจากยาปราบศัตรูพืชในเลือด อยู่ในเกณฑ์ไม่ปลอดภัย มีความเสี่ยงจะเป็นมะเร็งในอนาคต,ส่วนครูทั้งหมด 22 คน มีเกณฑ์เสี่ยง 13 คน ไม่ปลอดภัย 1 คน สาเหตุส่วนหนึ่งมาจากอาหารที่เด็กรับประทาน จึงได้เชิญโรงเรียนต่างๆ ในพื้นที่ อ.เวียงแก่น โดยเฉพาะครูผู้รับผิดชอบเรื่องอาหารกลางวัน และติดต่อไปยังเกษตรกรที่ปลูกผักปลอดสารพิษเพื่อให้นำผลิตผลมาจำหน่ายให้กับโรงเรียนนำไปประกอบอาหารกลางวัน รวมทั้งประสานหน่วยงานเกี่ยวข้องมาร่วมเวทีเสวนาหาแนวทางแก้ไขปัญหาในอนาคต,นางเตือนใจ ดีเทศน์, ผู้ก่อตั้งมูลนิธิพัฒนาชุมชนและเขตภูเขา เปิดเผยว่า เรื่องสารพิษตกค้างในเลือดจากการใช้สารเคมีในการเกษตรเป็นเรื่องที่มีการรณรงค์มานานหลายปี แต่ยังไม่ได้รับการตอบสนองจากภาครัฐเท่าที่ควร ทางมูลนิธิฯได้รับการสนับสนุนจาก สสส. ให้ดำเนินโครงการ ,เด็กดอยกินดี, มุ่งเน้นรณรงค์เรื่องอาหารปลอดภัย,แผ่นดินไทยอาบสารพิษมานานมากแล้วในพื้นที่ต้นน้ำทั้ง ปิง วัง ยม น่าน ที่ไหลลงแม่น้ำเจ้าพระยา พบว่ามีการใช้สารเคมีประมาณ 1 ลิตรต่อไร่ ประเทศไทยควรมีการกำหนดนโยบายเพื่อแก้ไขปัญหานี้อย่างจริงจัง มิฉะนั้นในอนาคตสารพิษอาจจะแทรกซึมเข้าถึงระดับดีเอ็นเอ ทำให้เกิดความพิการและเป็นหมัน เป็นปัญหาที่ยากต่อการแก้ไข, นางเตือนใจ กล่าว,นางเตือนใจ, ยังกล่าวอีกว่า ควรแก้ปัญหาที่ต้นเหตุ คือเมื่อพบว่าสารเคมีตัวไหนเป็นอันตรายต่อสุขภาพโดยเฉพาะกลุ่มเสี่ยงคือหญิงมีครรภ์ เด็กทารก เด็กเล็ก นักเรียน และผู้สูงอายุ ควรยกเลิกการผลิตหรือนำเข้า รัฐต้องกล้าที่จะรักษาชีวิตของประชาชน ดินน้ำอากาศเอาไว้ มากกว่ารักษาผลประโยชน์ของบริษัทผู้ผลิตและนำเข้าสารเคมี,ครูบาหนุ่ม, หรือ ,พระครูบาน้อยศุภณัฐ นาคเสโน, เจ้าสำนักปฏิบัติธรรมดอยสันกู่ พระธาตุ 12 ราศี ต.หล่ายงาว อ.เวียงแก่น กล่าวว่า ที่ ศูนย์เรียนรู้สมุนไพรดอยสันกู่ เป็นแหล่งเรียนรู้ให้กับประชาชน นักเรียน หรือผู้สนใจเรียนรู้ด้านเศรษฐกิจพอเพียงตามพระราชดำริของ ,พระบาทสมเด็จพระเจ้าอยู่หัว รัชกาลที่ 9,มีกิจกรรมต่างๆ เช่น การแปรรูปสมุนไพร การเลี้ยงไส้เดือน การทอผ้า การรักษาแบบพื้นเมืองด้วยการใช้ยาสมุนไพร การย่ำขาง ตอกเส้นและมีผลิตภัณฑ์แปรรูปจากศูนย์เรียนรู้มาวางจำหน่ายให้กับผู้ที่มาเที่ยวที่วัดดอยสันกู่อีกด้วย,น.ส.มนัญญา ไทยเศรษฐ์, รมช.เกษตรและสหกรณ์ กล่าวว่า เรื่องสารพิษตกค้าง เป็นเรื่องใหญ่ กระทรวงเกษตรฯจะสนับสนุนให้เกษตรกรเปลี่ยนมาปลูกพืชอินทรีย์ทดแทน ให้มีการรวมกลุ่มเป็นรูปสหกรณ์ เพื่อสร้างตลาดผักอินทรีย์ปลอดสารพิษให้ยั่งยืน,ต้องบูรณาการร่วมมือกันทุกฝ่าย ที่สำคัญประชาชนต้องปรับเปลี่ยนพฤติกรรมการบริโภค ส่งเสริมลดใช้สารเคมี วันนี้เราได้เริ่มเดินหน้าโครงการแล้ว โดยรวมกลุ่มเกษตรกรทำเกษตรอินทรีย์กว่า 100 ไร่ มีการประเมินผลในทุกๆ เดือน เพื่อติดตามความคืบหน้าของโครงการ,สารเคมีอันตรายทั้ง 3 ตัวที่หลายฝ่ายกังวล กระทรวงเกษตรฯพร้อมจะยกเลิกการนำเข้า ขณะนี้เรามีสารเคมีทดแทนแล้ว เพียงแต่ว่าตอนนี้ยังมีราคาสูง แต่ถ้าความต้องการมากขึ้นคาดว่าจะทำให้ราคาถูกลง, น.ส.มนัญญา กล่าว,ด้าน,นายพรศักดิ์ นันตะรัตน์, เกษตรจังหวัดเชียงราย กล่าวว่า ได้สั่งการให้เกษตรอำเภอทุกอำเภอจัดอบรมให้ความรู้แก่เกษตรกรใช้สารเคมีที่ถูกต้อง จำกัดการใช้สารเคมี ทั้งพาราควอต ไกลโฟเซต คลอร์ไพริฟอส,พร้อมส่งเสริมให้เกษตรกรที่ปลูกผักอินทรีย์รวมกลุ่มกันเป็นวิสาหกิจชุมชน โดยเราจะเข้าไปให้ความรู้การปลูกผักปลอดสารพิษ ส่งเสริมการตลาดรองรับ ตั้งเป้าจะชู อ.เวียงแก่นเป็นอำเภออาหารปลอดภัย เมืองเกษตรสีเขียว,ปัญหาสารเคมีอยู่คู่กับเกษตรกรไทยมานาน ดังนั้นต้องอาศัยความจริงใจในการแก้ปัญหาของทุกฝ่าย ทั้งภาครัฐ เอกชน,หรือแม้แต่ตัวเกษตรกรเอง ต้องปรับตัวเข้าสู่วิถีของเกษตรอินทรีย์ เพื่อสุขภาพของลูกหลานในอนาคตจะได้แข็งแรง ลดความเสี่ยงโรคมะเร็ง,วิโรจน์ วงศ์ใหญ่
เป็นเรื่องที่น่าตกใจกับผลการตรวจเลือดของเด็กนักเรียนโรงเรียนปอวิทยา อ.เวียงแก่น จ.เชียงราย จำนวน 211 คน พบว่ามีสารพิษตกค้างในเลือดนักเรียนกลุ่มตัวอย่างมากถึง 97% นำไปสู่คำถามว่าปัญหาดังกล่าว
สารพิษ,สารพิษตกค้างในเลือด,เวียงแก่น,เอกราช ลือชา,กระทรวงเกษตรและสหกรณ์,ปลูกผักอินทรีย์,วิโรจน์ วงศ์ใหญ่,ข่าวทั่วไป